

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 68999/05.12.2024 conexat cu nr. 71063/16.12.2024**

**Proiect**

 **HOTĂRÂREA Nr............../........2024**

 **privind modificarea H.C.L. Satu Mare nr. 138/ 2023**

 Consiliul Local al Municipiului Satu Mare,

 Analizând proiectul de hotărâre înregistrat sub nr. ........., conexat cu nr. ..........., referatul de aprobare al Primarului Municipiului Satu Mare, înregistrat sub nr. 69004/05.12.2024 conexat cu nr. 71066/16.12.2024 în calitate de inițiator, raportul de specialitate al Serviciului Public Administrația Domeniului Public Satu Mare înregistrat sub nr. 11547/11.11.2024, raportul de specialitate al Serviciului administrare căi publice, autorizări , înregistrat sub nr. 69005/05.12.2024 conexat cu nr.71068/16.12.2024**,** avizele comisiilor de specialitate ale Consiliului Local Satu Mare,

 Având în vedere:

* prevederile Legii nr. 102/ 2014 privind cimitirele, crematoriile umane și serviciile funerare, cu modificările și completările ulterioare,
* prevederile art. 3 alin.(1) lit. m), art. 5 pct. 1. lit. g), art. 43 ale Ordonanței nr. 71 din 29 august 2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare,
* prevederile Hotărârii Consiliului Local Satu Mare nr. 230/30.06.2024 privind aprobarea numărului de posturi bugetate, a organigramei, a statului de funcții și Regulamentului de Organizare și Funcționare al Serviciului Public “Administrația Domeniului Public “ Satu Mare,
* prevederile art. 2 alin. (2) din O.U.G. 2/2001 privind regimul juridic al contravențiilor, cu modificările și completările ulterioare,

Având în vedere anunțul cu nr. 69059/05.12.2024 și referatul cu nr.71038/16.12.2024 ale Serviciului Informare și Relații Publice, întocmite în conformitate cu prevederile art. 7 alin.(1), alin.(2) din Legea nr. 52/2003 privind transparența decizională în administrația publică, republicată, cu modificările și completările ulterioare, din care rezultă că nu au fost transmise propuneri, opinii sau sugestii în termenul prevăzut de lege, cu privire la proiectul de hotărâre, coroborate cu prevederile alin.(13) ale aceluiași articol din actul normativ,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

 În temeiul prevederilor art. 129 alin. (2) lit. c ) și lit. d) alin. (7) lit. s), art. 139 alin. (1) și prevederile art. 196 alin (1) lit. a) din O.U.G nr. 57/ 2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă modificarea Hotărârii Consiliului Local Satu Mare nr. 138/2023 privind aprobarea regulamentului de organizare și funcționare a Cimitirului uman  aparținând domeniului public al municipiului Satu Mare aflat în administrarea Serviciului Public Administrația Domeniului Public Satu Mare, conform Anexei, care face parte integrantă din prezenta hotărâre.

**Art. 2.** Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciul Public Administrația Domeniului Public Satu Mare.

**Art. 3.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului-Județul Satu Mare, Serviciului Public Administrația Domeniului Public Satu Mare și se aduce la cunoștință publică.

**INIŢIATOR PROIECT**

**PRIMAR**

**KERESKÉNYI GÁBOR**

 **AVIZAT,**

 **SECRETAR GENERAL**

 **MIHAELA MARIA RACOLȚA**

Giurgiu Ovidiu/2ex.

**MUNICIPIUL SATU MARE**

**PRIMARUL MUNICIPIULUI**

**Nr. 69004/05.12.2024 conexat cu nr. 71066/16.12.2024**

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre având ca obiect modificarea Hotărârii Consiliului Local Satu Mare nr. 138/2023, proiect în susținerea căruia formulez următorul:

**REFERAT DE APROBARE**

Serviciul Public Administrația Domeniului Public Satu Mare este un serviciu public înființat și aflat sub autoritatea Consiliului Local Satu Mare și care are în administrare Cimitirul uman situat pe strada Amațiului nr. 88.

Cu raportare la prevederile Legii nr. 102/ 2014 privind cimitirele, crematoriile umane și serviciile funerare, cu modificările și completările ulterioare potrivit cărora ” Autoritățile administrației publice locale au obligația de a înființa cimitire publice în fiecare localitate și de a le organiza astfel încât să aibă sectoare corespunzătoare pentru fiecare cult recunoscut, la cererea cultelor sau a unităților locale de cult ce funcționează în localitatea respective…..” prin Hotărârea Consiliului Local Satu Mare nr. 138/ 2023 a fost aprobat regulamentul de organizare și funcționare a cimitirului uman aparținând domeniului public al mun. Satu Mare aflat în administrarea Serviciului Public Administrația Domeniului Public Satu Mare.

Potrivit raportului de specialitate asumat de directorul general, ordonatorul terțiar de credite propune modificarea regulamentului menționat, prin reducerea perioadei de concesiune de la 25 de ani la 20 de ani, precum și alte modificări mai mult de formă, explicitate în raportul asumat și anexat prezentei hotărâri.

 Văzând și prevederile din O.U.G. n. 57/2019 privind Codul administrativ, cu modificările și completările ulterioare, potrivit cărora consiliul local are și atribuții privind gestionarea serviciilor de interes public local,

Având în vedere anunțul cu nr. 69059/05.12.2024 și referatul cu nr.71038/16.12.2024 ale Serviciului Informare și Relații Publice, întocmite în conformitate cu prevederile art. 7 alin.(1), alin.(2) din Legea nr. 52/2003 privind transparența decizională în administrația publică, republicată, cu modificările și completările ulterioare, din care rezultă că nu au fost transmise propuneri, opinii sau sugestii în termenul prevăzut de lege, cu privire la proiectul de hotărâre, coroborate cu prevederile alin.(13) al aceluiași articol ”....Prin excepție de la prevederile alin. (2), în cazul reglementării unei situații urgente sau a uneia care, din cauza circumstanțelor sale excepționale, impune adoptarea de soluții imediate, în vederea evitării unei grave atingeri aduse interesului public, proiectele de acte normative se supun adoptării și anterior expirării termenului prevăzut de respectivul alineat....”, situația excepțională derivând din necesitatea aprobării taxelor și tarifelor ce vor fi aplicate de Serviciul Public Administrația Domeniului Public Satu Mare, începând cu 01.01.2025,

 Propun spre dezbaterea și aprobarea Consiliului local Satu Mare proiectul de hotărâre în forma prezentată de executiv.

**Inițiator proiect,**

**Primar,**

**Kereskényi Gábor**

Giurgiu Ovidiu/ 2 ex.

**PRIMĂRIA MUNICIPIULUI SATU MARE**

**Serviciul administrare căi publice, autorizări**

**Nr. 69005/05.12.2024 conexat cu nr. 71068/16.12.2024**

 În temeiul prevederilor art.136 alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare, Serviciul administrare căi publice, autorizări, formulează următorul

**RAPORT DE SPECIALITATE**

la proiectul de hotărâre privind modificarea H.C.L. nr. 138/ 2023

Serviciul Public Administrația Domeniului Public Satu Mare este un serviciu public înființat și aflat sub autoritatea Consiliului Local Satu Mare și care are în administrare Cimitirul uman situat pe strada Amațiului nr. 88.

Legea nr. 102/ 2014 privind cimitirele, crematoriile umane și serviciile funerare, stabilește drepturile și obligațiile în legătură cu activități funerare, cimitire și crematorii umane. Potrivit actului normativ ”..... Autoritățile administrației publice locale au obligația de a înființa cimitire publice în fiecare localitate și de a le organiza astfel încât să aibă sectoare corespunzătoare pentru fiecare cult recunoscut, la cererea cultelor sau a unităților locale de cult ce funcționează în localitatea respective….. Proprietarul cimitirului este obligat să elaboreze regulamentul de organizare și funcționare a cimitirului…. Realizarea infrastructurii și a zonelor verzi din interiorul cimitirului, parcelarea, împrejmuirea și dotarea acestuia reprezintă obligații ale proprietarului .....” respectiv,

”….Administratorul cimitirului are următoarele obligații:

 a) să respecte regulamentul de organizare și funcționare a cimitirului;

 b) să stabilească regulile privind prestarea serviciilor de înhumare și de incinerare, precum și regulile privind prestarea altor servicii de către operatori economici sau de persoane fizice autorizate;

 c) să asigure corectitudinea concesionărilor și a atribuirii locurilor de înhumare, cu respectarea condiției ca locul să fie îngrijit;

 d) să stabilească regulile de acces în cimitir și orarul de funcționare;

 e) să asigure funcționarea și întreținerea sălii de ceremonii funerare, a întregii infrastructuri;

 f) să organizeze preluarea persoanelor decedate, deschiderea și închiderea cimitirului;

 g) să întocmească și să păstreze registrele de evidență și arhivă;

 h) să asigure efectuarea și păstrarea curățeniei, întreținerea drumurilor și a aleilor, deszăpezirea acestora, colectarea și transportul gunoaielor;

 i) să asigure paza și ordinea în perimetrul cimitirului sau al crematoriului, întreținerea împrejmuirilor;

 j) să asigure servicii de relații cu publicul și informarea vizitatorilor.

În aplicarea celor expuse mai sus, prin Hotărârea Consiliului Local Satu Mare nr. 138/ 2023 a fost aprobat regulamentul cimitirului uman situat, pe str. Amațiului nr. 88.

Având în vedere cele expuse mai sus, raportat și la prevederile H.G. nr. 741 din 12 octombrie 2016 pentru aprobarea Normelor tehnice și sanitare privind serviciile funerare, înhumarea, incinerarea, transportul, deshumarea și reînhumarea cadavrelor umane, cimitirele, crematoriile umane, precum și criteriile profesionale pe care trebuie să le îndeplinească prestatorii de servicii funerare și nivelul fondului de garantare,

Prin prezentul proiect de hotărâre, administratorul cimitirului propune reducerea perioadei de concesiune de la 25 de ani la 20 de ani, având în vedere studiul efectuat la nivel de țară, respectiv la nivelul UAT- urile care au în administrare cimitire umane, precum și alte modificări asumate și expuse în raportul de specialitate cu nr. 11547/ 11.11.2024, anexat prezentei documentații.

Având în vedere anunțul cu nr. 69059/05.12.2024 și referatul cu nr.71038/16.12.2024 ale Serviciului Informare și Relații Publice, întocmite în conformitate cu prevederile art. 7 alin.(1), alin.(2) din Legea nr. 52/2003 privind transparența decizională în administrația publică, republicată, cu modificările și completările ulterioare, din care rezultă că nu au fost transmise propuneri, opinii sau sugestii în termenul prevăzut de lege, cu privire la proiectul de hotărâre, coroborate cu prevederile alin.(13) al aceluiași articol ”....Prin excepție de la prevederile alin. (2), în cazul reglementării unei situații urgente sau a uneia care, din cauza circumstanțelor sale excepționale, impune adoptarea de soluții imediate, în vederea evitării unei grave atingeri aduse interesului public, proiectele de acte normative se supun adoptării și anterior expirării termenului prevăzut de respectivul alineat....”, situația excepțională derivând din necesitatea aprobării taxelor și tarifelor ce vor fi aplicate de Serviciul Public Administrația Domeniului Public Satu Mare, începând cu 01.01.2025

Proiectul de hotărâre se înaintează Consiliului Local Satu Mare cu propunere de aprobare.

**Șef serviciu,**

**Ing. Giurgiu Ovidiu**